als_Latn dik_Latn ron_Latn
“Autoritetet italiane janë të shqetësuar me shtimin e xhihadistëve shqiptarë në rradhët e Shtetit Islamik”. Gazeta italiane “La Stampa”, në artikullin e saj “Propaganda dhe rekrutimet, Shqipëria udhëkryqi i xhihadistëve” shkruan se ekzistojnë lidhje të forta mes grupeve terroriste në Shqipëri dhe atyre në Itali.
Gazeta i referohet, rastit të Bujar Hysës, i cili u arrestua, bashkë me Genci Ballën në vitin 2014 nga autoritetet shqiptare. Të dy drejtonin një rrjet të sofistikuar të propogandës dhe rekrutimit.
Mes bashkëpunëtoreve të tyre kishte shumë anëtarë, shkruan “La Stampa”, të specializuar për të bërë kalimin e aspirantëve të xhihadizmit nga Europa drejt Sirisë.
Gazeta shkruan edhe për pistën shqiptare, që lejoi Anas El Aboubin, adoleshentin me origjine marokene, nga Breshia, të renditej në rradhët e luftëtarëve të parë që iu bashkuan Shtetit Islamik në Siri.
Hetimet e prokurorisë së Breshias zbuluan një rrjet të sofistikuar me bazë në Shqipëri dhe degë në Lacio dhe Piemonte. Figura qendrore është Lavdërim Muhaxheri, ish- nëpunës i NATO -s në Kosovë, shkruan “La Stampa”, që i është bashkuar ISIS -it.
Sipas gazetës italiane, ishte rrjeti shqiptar që rekrutoi Maria Xhulia Serxhion, që aktualisht jeton në Kalifat, bashkë me të shoqin shqiptar, Aldo Kobuzin.
Gazeta italiane nënvizon se njësitë italiane të anti-terrorizmit vëzhgojnë ambientet fondamentaliste ballkanike, të vetëdijshëm për rrezikun që paraqesin, madje frikësohen se mos për Italinë, Shqipëria shndërrohet si Belgjika për Francën, prapavija nga ku planifikohen sulmet.
Gazeta shkruan se ka një shqetësimin të shërbimeve europiane dhe amerikane mbi rritjen e numrit të xhihadistëve shqiptarë që rekrutojnë luftëtarë të rinj të ISIS në komunitetin e diasporës shqiptare në Europë.
Tv Klan
als_Latn als_Latn als_Latn als_Latn als_Latn als_Latn als_Latn als_Latn jav_Latn